LIETUVOS RESPUBLIKOS ENERGETIKOS MINISTRAS

ĮSAKYMAS

DĖL ENERGETIKOS MINISTRO 2012 M. VASARIO 3 D. ĮSAKYMO NR. 1-22 „DĖL Elektros įrenginių įrengimo bendrųjų taisyklių patvirtinimo“

PAKEITIMO

2023 m. spalio 26 d. Nr. 1-331

Vilnius

P a k e i č i u Elektros įrenginių įrengimo bendrąsias taisykles, patvirtintas Lietuvos Respublikos energetikos ministro 2012 m. vasario 3 d. įsakymu Nr. 1-22 „Dėl Elektros įrenginių įrengimo bendrųjų taisyklių patvirtinimo“:

1.	Papildau 4 punktą nauja devyniasdešimtąja pastraipa:

„Sąveikumas – elektros energiją apskaitant išmaniosiomis elektros energijos apskaitos sistemomis naudojamų dviejų arba daugiau energijos ar ryšių tinklų, sistemų, prietaisų, programų arba komponentų gebėjimas sąveikauti, keistis ir naudotis informacija.“

2. Buvusias 4 punkto devyniasdešimtąją–šimtas dvidešimt antrąją pastraipas laikau atititinkamai devyniasdešimt pirmąja–šimtas dvidešimt trečiąja pastraipomis.

3. Pakeičiu 1272 punktą ir jį išdėstau taip:

„1272. Išmaniųjų energijos apskaitos sistemų kūrimas ir veikimas turi būti paremtas Europos Sąjungoje dažniausiai naudojamais atvirais standartais, protokolais ir 2023 m. birželio 6 d. Komisijos įgyvendinimo reglamente (ES) 2023/1162 dėl sąveikumo reikalavimų ir nediskriminacinių bei skaidrių prieigos prie matavimo ir suvartojimo duomenų procedūrų nustatomais sąveikumo reikalavimais ir prieigos prie duomenų tvarka. Elektros energetikos įmonės turi siekti didžiausio techninio ir komercinio apskaitos sistemų sąveikumo (suderinamumo) su vartotojų ir gamintojų elektros prietaisais ir įranga.“

Energetikos ministras	Dainius Kreivys